google/wiki40b huggingface dataset:
Nils Are Øritsland

Biografi

Nils Are Øritsland var opprinnelig fra Tasta nord for Stavanger, men flyttet tidlig til Oslo. Han ble cand.real i biologi/zoofysiologi ved Universitetet i Oslo omkring 1965 og tok dr.philos.-graden i 1976. Han arbeidet først med sel som hovedområde, senere isbjørn og svalbardrein. Øritsland hadde lang felterfaring fra Arktis, først og fremst fra Svalbard, men også fra Labrador og Canada. 
Fra 1971 til 1974 ledet han et fysiologisk prosjekt på isbjørn i Canada, og i 1975 ble han leder for Reinsdyrprosjektet på Svalbard i regi av det tverrfaglige programmet MAB (Man And the Biosphere). Denne norske delen av UNESCO´s tiårige MAB-program ledet han i hele prosjektperioden, og jobbet samtidig ved Biologisk Institutt på Universitetet i Oslo. Her dannet han Bioenergetikkgruppen og var aktiv både som forsker og foreleser. Han var en pioner i bruk av datamodellering (APL) til simulering av fysiologi og bestandsdynamikk for pattedyr. I 1980 ble han ansatt som forsker på Norsk Polarinstitutt. Han hadde permisjon fra denne stillingen for å lede MAB-prosjektet frem til det ble avsluttet i 1985. I 1986 ble han ansatt som professor II ved Universitetet i Oslo. Samme år mottok han Nansenprisen for fremragende forskning i Arktis.
Fra 1991 til 1993 var han fungerende direktør for Norsk Polarinstitutt. Med Øritsland som direktør ble Ny-Ålesund Science Managers Committee (NySMAC) vedtatt dannet, en internasjonalt sammensatt komité som koordinerer og samordner forskningen i Ny-Ålesund på Svalbard. I løpet av denne perioden ble også Norsk Polarinstitutts avdeling i Longyearbyen etablert med et helårlig bemannet kontor. Øritsland viet mye tid til å argumentere mot flytting av polarinstituttet til Tromsø. Han mente at polarinstituttets rolle som rådgivende organ for staten ville være sterkere ved å ligge nær de nasjonale myndigheter i Oslo og at det ville innebære at de fleste ansatte sluttet slik at Polarinstituttets forskningskompetanse måtte bygges opp på nytt.  Da flyttingen av Polarinstituttet til Tromsø ble vedtatt av Stortinget i 1993, sluttet Øritsland som direktør. Han fortsatte i sin stilling som forsker inntil de siste kontorene i Oslo ble avviklet i 1999.
Fra 2000 etablerte og drev han konsulentfirmaet Outhere AS innen miljøforvaltning og forskning. Han utviklet dataprogrammer for bestandsmodellering av elg, hjortevilt, isbjørn og sel. Programmene blir brukt i undervisning og forskning. Programmet ELGSIM blir brukt av flere kommuner til forvaltning av elgbestanden. 
Nils Are Øritsland forfattet ca. 140 publikasjoner og 10 programvaretitler
Nils Are Øritsland var en aktiv kajakkpadler i Oslo Kajakklubb fra 1958 helt frem til sin død. Han ble verdensmester og nordiskmester i maratonpadlig for veteraner i 2004
Álex Rodríguez

Landslaget

Han ble tatt ut i Panamas tropp til VM i fotball 2018 i Russland.
United Kingdom Independence Party

Klimabenektelse

UKIP har markert seg med benektelse av klimaendringene. Partiet har krevd «en kongelig kommisjon til å etterforske 'klimaendringer'» og «stans i alle pengeoverføringer til IPCC og andre klimarelaterte organisasjoner i FN».
Navy Distinguished Service Medal

Forholdet til andre utmerkelser

Navy Distinguished Service Medal tilhører en gruppe av fortjenstmedaljer som i utmerkelsessystemet i USAs forsvar rangerer etter den høyeste felles utmerkelse for heltemot, Medal of Honor, og de enkelte forsvarsgreners fremste utmerkelser for heltemot, Navy Cross (sjøforsvaret), Distinguished Service Cross (hæren) og Air Force Cross (luftforsvaret). 
I gruppen av fortjenstmedaljer som følger etter disse utmerkelsene, kommer forsvarets fellesutmerkelse Defense Distinguished Service Medal først og deretter forsvarsgrenenes fortjenstmedaljer, blant dem Navy Distinguished Service Medal. Tilsvarende medaljer i hæren er Army Distinguished Service Medal, i luftforsvaret Air Force Distinguished Service Medal, i kystvakten Coast Guard Distinguished Service Medal. Også Homeland Security Distinguished Service Medal, som har erstattet Transportation Distinguished Service Medal, kan tildeles militært personell og hører i USAs forsvar til i gruppen av de øverste fortjenstmedaljer.

Utforming

Navy Distinguished Service Medal er utformet som en rund medalje i forbylt bronse. På advers har den motivet fra en amerikansk ørn, en hvithodet havørn, med utslåtte vinger og med olivenkvist og piler i klørne. Motivet, som er basert på hovedelementet i USAs segl, er omgitt av en blå bord, som har innskriften «• UNITED • STATES • OF • AMERICA •» og «• NAVY •». Langs kanten av medaljen er det en krans av bølgemotiver. På revers har medaljen en trefork omgitt av en laurbærkrans, omgitt av en blå bord med innskriften «• FOR • DISTINGUISHED • SERVICE •» og utenfor dette igjen en bølgekrans. Over medaljen er det plassert en hvit, femtagget stjerne, som i midten bærer et anker. Medaljen er utformet av Paul Manship.
Medaljebåndet er mørk blått med en gul midtstripe. Dette er fargene til USAs sjøforsvar. Gjentatte tildelinger til samme person markeres med stjerner i bronse eller sølv på båndet.

Tildeling

I tiden etter innstiftelsen av Navy Distinguished Service Medal hersket det usikkerhet om tildelingskriteriene og forholdet til andre utmerkelser, først og fremst Navy Cross. Medaljen kunne tildeles for innsats i krig og ble ved innstiftelsen i 1919 gjort gjeldende tilbake til 6. april 1917, dagen da USA erklærte Tyskland krig under første verdenskrig. Under andre verdenskrig ble dette regulert slik, at Navy Distinguished Service Medal ble underordnet Navy Cross, samtidig som det ble gjort klart at medaljen ikke lenger tildeles for mot i kamp. Den tildeles etter dette høyerestående offiserer, i regelen flaggoffiserer, i USAs sjøforsvar og USAs marinekorps for usedvanlig fortjenstfull innsats i ansvarsfull stilling.
.lt

Registrering

Registreringer foretas direkte på andre nivå.
Grand Hotel Babylon

Grand Hotel Babylon (eng. The Grand Babylon Hotel) er roman av forfatteren Arnold Bennett. Romanen ble utgitt i 1902, men ble først publisert som føljetong i avisa Daily Mail.

Handling

Den amerikanske mangemillionæren Theodore Racksole og datteren Helen (som kalles for Nella) befinner seg i London på det eksklusive hotellet Grand Hotel Babylon. De to skal bestille mat, men hotellet har ikke det Nella ønsker på menyen. Da kjøper faren hele hotellet for £400 000 og én guinea. Den siste guineaen ble lagt til slik at hotelleieren skulle kunne si at han kjøpslo om prisen.
Så begynner Racksole å legge merke til at det skjer underlige ting på hotellet. Først ser han kelneren Jules blunke til datterens venn Reginald Dimmock under middagen, og den nyslåtte hotelleieren gir straks kelneren sparken. Neste dag forsvinner den vakre og dyktige frøken Spencer, som har vært ansatt ved hotellet i en årrekke. Tilsynelatende har hun bare pakket sammen sakene sine og dratt sin vei, men ingen har sett at hun dro eller vet noe om hvor hun har tatt veien. Så venter man at prinsregenten av Posen, prins Eugen, skal ankomme hotellet for å møte sin jevnaldrende onkel, prins Aribert - men prins Eugen dukker aldri opp. Til gjengjeld finner man liket av Dimmock, som var i prins Eugens tjeneste og var reist i forveien til London for å forberede prinsens besøk. Dimmock har åpenbart blitt forgiftet. Og så forsvinner liket.
Theodore og Nella begynner å etterforske hva som har skjedd.

Film- og radio-versjoner

Romanen har inspirert både filmskapere og radio-folk.
I 1916 kom den britiske filmen The Grand Babylon Hotel, som var regissert av Frank Wilson. I 1920 laget tyskeren E.A. Dupont thrilleren The Grand Babylon Hotel. Dupont og Bennett laget for øvrig filmen Piccadilly sammen i 1929.
I 2009 laget Chris Harrald et hørespill i to deler for BBC Radio 4 med John Sessions i rollen som Theodore Racksole og Matti Houghton i rollen som Nella Racksole. Stephen Crichton spilte prins Eugen, Fenella Woolgar var frøken Spencer og Joe Kloska spilte Aribert.
Chris Harrald adapted the novel for BBC Radio 4 in 2009 in 2 parts with John Sessions as Theodore Racksole and Matti Houghton as Nella Racksole, Stephen Critchlow as Prince Eugen, Fenella Woolgar as Miss Spencer and Joe Kloska as Aribert.
Xavier Mauméjean har tilrettelagt en oversettelse til fransk (oversetter: Lise Capitan) for Radio France Culture, i kanalens programserie «Samedi Noir» («Svart lørdag»).
Kopriva Peak

Kopriva Peak er et bratt fjell med en høyde opp mot 1 100 moh sør for Wolseley Buttress ved sørøstsiden av Detroit Plateau på Nordenskjöld Coast i Graham Land i Antarktis. Det ligger på Albonebreen i øst og Edgeworthbreen i vest.
Fjellet er oppkalt etter bebyggelsen Kopriva vest i Bulgaria.
Pål Norheim

Liv

Norheim vokste opp i en misjonærfamilie og gikk på Kvitsund gymnas, før han begynte å studere litteraturvitenskap ved Universitetet i Oslo. På slutten av 1980-tallet kom han inn i kretsen rundt tidsskriftet Vagant og avbrøt studiene. I redaksjonen i Vagant samarbeidet han med blant andre Henning Hagerup og Alf van der Hagen.
På 1990-tallet levde han som frilanser, forlagskonsulent og bokanmelder. Fra 2001 jobbet han som nattevakt.

Forfatterskap

Som skjønnlitterær forfatter ga Norheim ut romanen Gottfried von Baaders dagbok (1998), diktsamlingen Stemmegafler (2000) og prosasamlingen Z (2005). Han oversatte dessuten Ernst Jüngers dagbok fra første verdenskrig, In Stahlgewittern, til norsk sammen med Jon-Alfred Smith. I de siste årene skrev han først og fremst essays, i tidsskrifter som Vagant, Prosa og Samtiden. I 2014 kom boken Oppdateringer, en samling korte, essayistiske tekster basert på forfatterens egne Facebook-oppdateringer. Boken ble nominert til Brageprisen i åpen klasse samme år.
Kungsträdgården tunnelbanestasjon

Kungsträdgården tunnelbanestasjon er en stasjon i Stockholms tunnelbane i bydelen Norrmalm i Innerstaden.
Stasjonen er endestasjon på T-bane 3 (blå linje) og ligger foran T-Centralen. Stasjonen ble innviet 30. oktober 1977 som stasjon nummer 91.
Thai Mueang (kommune)

Geografi og dyreliv

Kommunen består stort sett av en lav kystslette langs Andamanhavet i vest, med skogkledte åser i øst. Similan-øyene ute i Andamanhavet hører også til kommunen. Fjellene når opp i 642 moh. i nord (Khao Lam Ru), 622 moh. midt i kommunen (Khao Khanim), og 720 meter helt oppe i nordøst, på grensen til Takua Pa kommune som ligger i nord, og Phang Nga kommune som grenser i øst.
Midt i kommunen ligger et stort elvedelta som dannes av elvene Mae Yai og Nam Tok Lam Pi, med et meget rikt plante- og dyreliv. En viktig, vernet banyanskog i deltaet ble derimot totalskadd av tsunamien i 2004. En rekke fosser i elvene utgjør viktige rekreasjonssteder, hvorav fossen Lam Pi er mest kjent. Det er utstrakt verning med nasjonalparker omkring fosser og fjellområder.
Dyrelivet er typisk tropisk og preget av stor luftfuktighet. Slanger, insekter og edderkopper, amfibier (firfisler, frosker), og en stor mengde fiskearter preger biotopene. Det holdes noe elefanter for turisme, men det viktigste lokale området for elefanthold er i Khao Sok. Det drives utstrakt vern av truede arter, ikke minst skilpadder, men salget av utstoppede dyr og insekter er utstrakt. Antallet fuglearter er beskjedent.
Helt i sør ligger en geysir (Bo Dan-geysiren) ved tettstedet Bang Khli, og ytterligere en geysir ligger like over kommunegrensen i sør ved Khok Kloi.

Økonomi og næringsliv

Rundt turismen er det bygd opp en stor tjenestesektor med butikker, banker, bilutleie, dykkerforretninger og internettkafeer. Betjeningen av turistene er den dominerende sektoren i kommunens økonomi.
Marinebasen Phang Nga Naval Base og luftforsvarsstasjonen Thap Lamu Air Defence Batallion er også viktige arbeidsplasser, og rundt disse er det marine forskningssentra, kystradiostasjon, et fiskebåtverft og et marinehospital.
Kommunesenteret Thai Mueang har en del næringsvirksimhet knyttet til salg og utleie av biler, bensinstasjoner, post- og telefonsentraler, samt forskningsstasjoner for kystfiske, landbruk og gummidyrking.
Tradisjonelle næringsveier opprettholdes men har mindre betydning enn før – kystfiske og dyrking av kokos-, banan- og gummitrær.
Xingshan (Hegang)

Xingshan (Xìngshān Qū 兴山区) er et bydistrikt i byprefekturet Hegang i provinsen Heilongjiang i Folkerepublikken Kina med et areal på 27 km² og 50 000 innbyggere.
Kullnonne

Utbredelse

Den forekommer på øyene Borneo, Natuna, Banggi, Cagayan, Sulu og Mapun.
An Elixir for Existence

An Elixir for Existence er et musikkalbum med Sirenia, utgitt i 2004.
Haplorhini

Systematikk

Spøkelsesapene har tidligere blitt regnet til halvapene, men er søstergruppen til de resterende apene.
Denne resten sammenfattes gjerne som høyere aper (vestaper, menneskeaper og østaper).

Syn

Felles for disse apene er blant annet at synet har tatt over luktesansens betydning som viktigste sans. Morfologisk gir dette seg utslag i forholdsvis tettsittende og fremoverrettede øyne (som gir et mindre synsfelt, men tredimensjonalt syn). Kraniet har øyenhuler som er lukket bak, i motsetning til strepsirrhiniene, som kun har øyet omgitt av en beinbro, og øyehuler som er åpne bak mot tyggemuskelen slik som hos de fleste pattedyr.
Evnen til fargesyn varierer i gruppen. Spøkelsesapene mangler evnen til å skille på rødt og grønt, men har et utmerket nattsyn. De øvrige har fargesyn, men hos vestapene er det kun hunndyrene som har dette. Hos østapene har begge kjønn fargesyn, ettersom genet for fargesyn befinner seg på X-kromosomet deres, som resulterer i at de har to kopier av genet.

Ansikt

Fordi synet er den viktigste sansen hos haplorhiniene, er nesene tørre i motsetning til både strepsirrhiniene og andre pattedyr, som har fuktige neser. Videre er overleppe bevegelig og ikke lenger delt i to, men lukket.
Freden i Malmø

Freden i Malmø (svensk: Malmö recess) var en fredsavtale signert den 1. september 1524 som endte den svenske frigjøringskrigen. I fredsavtalen anerkjente Danmark-Norge et uavhengig Sverige, som selv ga avkall på Skåne og Blekinge. Det vanskelige spørsmålet angående kontroll over Gotland skulle bestemmes ved en senere anledning, noe som skulle bli gjort foran en komitee av representativer fra de forskjellige hansabyene midtsommers 1525. Svenske tropper ville fortsette å okkupere Båhuslen fram til denne saken ble løst. I avtalen ble det også blant annet enighet om utveksling av fanger, samt at fiendtligheter skulle stanses. De fleste sakene avventet en løsning gjennom det planlagte møtet i 1525. Den som brøt avtalen måtte betale 100 000 gulden. 
Innen 1532 hadde ingen avtale om Gotland funnet sted, og Båhuslen ble gitt tilbake til Danmark-Norge i bytte mot 1 200 gulden.
Everest Base Camp

Fjellfot-leiren i Nepal

Leiren er på fjellets sørlige fot og ligger i Nepal, sørøst for toppen, på 5360 meters høyde (28°0′26″N 86°51′34″Ø).
Turen opp til sørleiren i Nepal er en av Himalayas mest populære vandreruter. Den gjennomføres av flere tusen turister årlig.

Fjellfot-leiren i Tibet

Leiren er på fjellets nordlige fot og ligger i Tibet, på nordsiden av fjellet, på 5208 meters høyde (28°8′28″N 86°51′6″Ø).
ISAFs militærbase i Ghowrmach

ISAFs militærbase i Ghowrmach er en ISAF militærbase i Ghowrmach Afghanistan.
Den er en feltbase eller operasjonsbase, ifølge norsk militær-terminologi, og i NATO klassifiseres den som en forward operating base (FOB).
Stasjonert på basen er 500 soldater i ANA, som norske ISAF-offiserer har hatt ansvaret for å veilede siden januar 2009. Den fjerde kontingenten av mentorer (militære rådgivere), kalles OMLT 4, og er det første laget bestående av nordmenn, som har flyttet til basen.
Basen er omgitt av en Hesko-mur.
Fylkesvei 6108

Fylkesveg 6108 går mellom Halåsen og Sørsetbrua i eide kommune. Veien er 5,8 km lang.
Frem til 2019 hadde veien betegnelsen Fv278.
Tabulatur

Tabulatur er en form for noter, hvor tonen angis ved hjelp av tall, og for enkelte instrumenter ved hjelp av bokstaver, hvor notelinjene viser til instrumentets strenger.

Hvordan tabulatursystemet praktiseres

Istedenfor fem notelinjer vil vi ved bruk av et slikt noteringssystem se seks tabulaturlinjer for gitar og fire for el-bass (dersom en ikke velger å skrive mellom linjene for å kunne bruke et vanlig melodiskjema). Enkelte foretrekker dessuten å skrive tallene ovenfor linjene istedenfor på disse.
Tabulaturer er i hovedsak kommet til anvendelse for strengeinstrumenter med tverrbånd, som gitar, banjo, salmodikon, langeleik og lutt. Mens noter kun angir tonehøyden, og må tilføyes opplysninger om i hvilken posisjon notene skal spilles, så vil en ved bruk av tabulatursystem kunne vise nøyaktig hvor på gripbrettet det skal spilles. Ved ulike typer åpen stemming, slik det ofte praktiseres på gitar, banjo og lutt, vil eneste brukbare alternativ til å huske det hele utenat være å få notert tonene innenfor et tabulatursystem.
Denne notasjonsteknikken blir derfor ofte foretrukket av utøverne på de ovennenvte strengeinstrumenter. Det fins imidlertid tabulatursystemer utarbeidet for andre instrumenter også, for eksempel til trommer og keyboard.

I historisk perspektiv

På eldre tabulaturer forekommer det ofte at noteverdiene ikke er markert. Musikerne må følgelig kjenne melodien for å være i stand til å spille den etter anvisningene. En mulighet er å markere noteverdiene separat med tilleggsnoter plassert over notelinjene, slik som i illustrasjonseksempelet til høyre. Det er imidlertid fullt mulig å gjengi tonenes varighet som ellers, ved bruk av noter og taktstreker, men hel- og halvnoter må naturligvis noteres som flere 1/4-dels noter og knyttes sammen ved hjelp av bindebuer.
Tabulaturer har vært brukt i Europa i hvertfall siden senmiddelalderen.
High Chaparral

High Chaparral er en 130 000 kvadratmeter stor fornøyelsespark i Kulltorp i Sverige. Den ble grunnlagt i 1966.
Den store klokkes tempel

Den store klokkes tempel (forenklet kinesisk: 大钟寺, tradisjonell kinesisk: 大鐘寺, pinyin: Dazhong si), som opprinnelig het Juesheng-tempelet (觉生寺 / 覺生寺, Juesheng si, er et buddhistisk tempel ved gaten Beisanhuan Xilu i Beijings bydistrikt Haidian.

Historie

Tempelet ble bygd i 1733 i Yongzheng-keiserens tid i Qing-dynastiet. Tempelets navn har sammenheng med den store Yongle-klokken som stammer fra  Yongle-keiserens tid (1403–1424). Den veier 46,5 tonn, er 6,75 m høy og har en omkrets på 3,3 m. Opprinnelig var klokken oppkalt etter Avatamsaka-sutraen (kinesisk: Huayan jing – «Huayan-klokken»), som er inngytt på klokken 
Juesheng-tempelet ble i 1996 oppført på listen over kulturminner i Folkerepublikken Kina.
Tempelet har siden 1985 huset et klokkemuseum (Guzhong bowuguan; engelsk Ancient Bell Museum).
Oktanol

Oktanoler er alkoholer med formelen C₈H₁₇OH. Et viktig medlem av gruppen er 1-oktanol, med en karbonkjede uten forgreninger. Også 2-oktanol og 2-etylhexanol er kommersielt viktige. Det finnes 89 forskjellige isomerer av oktanol.
Kulusuk lufthavn

Kulusuk lufthavn er en flyplass ved byen Kulusuk. (IATA:KUS, ICAO:BGKK) Flyplassen har en rullebane av grus som er 1,199 meter
Sanne & Solli Brug

Solli Brug er et gårdsbruk og tidligere sagbruk som ligger ved Ågårdselva i Solli, Sarpsborg i Østfold fylke.   
De første oppgangssagene i Norge ble trolig bygget litt før år 1450, og allerede på slutten av 1500-tallet drev Peder Brochenhus på herregården Sanne «De tvende Sandegaards Sauger» (De to Sandegaards-sagene). 
Søren Kleboe kjøpte størsteparten av bruket av Niels Werenskiold. 4. september 1762 fikk Søren Kleboe kongelig bevilling til å få sin sagbruksdrift utvidet.
I Sagbrugsprivilegiene av 1688 sto det: «Paa Gaarden Solie Grund … at bygge en ny Saug med 2de Saugeblade, og derpaa af det efterskrevne Sognes Skove paa lovlig Maade erholdende Saugtømmer, nemlig: Thunøe, Raade, Glemming, Onsøe og Skibtvedt, lade skjære aarlig otte tusinde og sex hundrende Fyrrebord af 1 ¼ Tomme og Granbord af 1 ½ Tommes tykkelse, samt Dele af 10 a 12 Fods Længde».
Kleboe fikk imidlertid ingen glede av denne bevillingen. Ti dager etter at den var gitt, døde han.
I 1764 kjøpte justisråd Christian Anker bruket, men det var under hans sønn Bernt Anker, at et virkelig storbruk vokste fram. En stor flom i 1774 la imidlertid det hele i grus. At flommen gjorde rent bord, ga Anker ubegrenset anledning til å treffe de foranstaltninger som var nødvendige for å skape et moderne storbruk. Bernt Anker fikk til og med bygget to skip i Fredrikstad for å lette eksporten av trelast.
Rammesagen kom i bruk på Soli fra 1860, og er en videreutvikling av den enklere oppgangssagen. 
Det ble bygd flere dammer, vannrenner og nye saganlegg.  Dimensjonene vokste. Enorme mengder stein ble brukt i fundamentene. Bare til de lengste vannrennene, som var ca. 400 meter, gikk det med 40 tusen lass stein. Til sammen var det flere kilometer vannrenner på bruket, ikke bare til vannhjul og tømmer, men også til flis og bakhon (det som blir igjen etter at stokken er skåret til boks). På det meste drev Solifossen i alt 32 vannhjul av forskjellig størrelse.
18 av de 22 rammesagene på bruket var fordelt i to store bygninger, Øvre og Nedre bruk. Hver av de to bygningene hadde ni sager, og ble båret av fem meter høye steinpilarer i doble rekker. De største stokkene ble skåret av 4 sager i et eget hus uti elven. Her var arbeidet så tungt at arbeidsplassen raskt fikk navnet «Tukthuset».
I storhetstiden (1860–1880) var bruket et av Nord-Europas største med ca. 600 arbeidere. Det utnyttet vannkraften fra Sollifossen, og hadde en gang så mye som 32 vannhjul i drift, for å levere direkte vannkraft til et tyvetalls oppgangssager.  
Fra 1841 ble produksjonen en del forenklet ved at seks sirkelsager ble montert ved siden av oppgangssagene for kanting av de kløvede bord. Sirkelsagen var en nyere oppfinnelse fra 1777, men kom altså ikke i bruk på Soli før 64 år senere.
Dampsagen, som ble oppfunnet på midten av 1800-tallet, tok sakte over markedet. Rammesagen kunne ikke konkurrere mot dampsagen.
Driften ble nedlagt i 1925. Senere tok familien Dørje-Berg over bruket privat og driver det som en turistattraksjon/kulturtilbud. I dag består bruket av 8 restaurerte/bevarte hus, et restaurert vannhjul med 8 meters diameter, en vannmølle, og diverse andre ruiner ved Aagaardselva.
Torbjörn Persson

Karriere

Persson har spilt 574 kamper for Malmö FF. Han er to ganger svensk mester og har spilt åtte kamper for det svenske herrelandslaget. Persson har rekorden for flest serieseire i Allsvenskan, da han spilte for Malmö FF da klubben vant serien fem sesonger på rad i perioden 1985 til 1989. Det var imidlertid playoff om svensk mesterskap den gangen, så han er to ganger svensk mester, og fem ganger seriemester.
Etter spillekarrieren begynte han som trener, men jobber nå innen IT for Alfa Laval Lund AB.